Sydney 16. decembra (TASR) - Rozsiahle lesné požiare, ktoré dva týždne sužujú tri austrálske štáty, sa dnes po prvý raz vďaka lepšiemu počasiu podarilo dostať pod kontrolu.
V týchto dňoch prestali veľké horúčavy a silný vietor čo pomohlo viac ako 3000 príslušníkom požiarnych zborov, civilnej ochrany, polície a dobrovoľníkom zo susedného Nového Zélandu a USA.
Plamene však zničili už v najviac postihnutom štáte Viktória približne 550 hektárov lesa a buša. Počas dnešného dňa si požiare zničili 30 obytných domov.
Doteraz si inferno vyžiadalo jednu obeť z radov hasičov a ďalších šiestich zranených požiarnikov. Len v spomínanom štáte je nasadených 48 požiarnických áut, hasiace lietadlá a vrtuľníky. Do boja s infernom sa na záver uplynulého víkendu zapojili aj príslušníci armády.